Eštonanderlaina

Eštonanderlaina () ir pilsēta Anglijā, Lielās Mančestras metropoles grāfistē, Teimsaidas metropoles boro administratīvais centrs un lielākā apdzīvotā vieta. Atrodas grāfistes austrumdaļā Teimas upes krastos  no grāfistes galvenās pilsētas Mančestras centra un  no valsts galvaspilsētas Londonas; viena no Mančestras aglomerācijas pilsētām.

 Vēsture 
Vēstures avotos pirmoreiz minēta 12. gadsimta beigās kā Mančestras baronu īpašums Asheton. Pilsētas nosaukums cēlies no senangļu valodas un tulkojams kā ‘ošu ciems’, bet nosaukuma otrās daļas under-Lyne izcelsme nav skaidra — tā cēlusies vai nu no britu lemo — ‘goba’, vai arī apraksta atrašanās vietu «zem Peninu līnijas»; tā sākta lietot tikai 19. gadsimtā, lai atšķirtu no citām Eštonām.University of Nottingham's Institute for Name-Studies, Ashton-under-Lyne 1414. gadā Eštonai piešķirtas tirgus tiesības.

Pilsētas izaugsme par nozīmīgu apdzīvoto vietu sākās 18. gadsimtā līdz ar Anglijas rūpniecisko revolūciju. 19. gadsimtā tā izauga par ievērojamu tekstilfabriku pilsētu — no 1773. līdz 1905. gadam šeit tika dibinātas 75 kokvilnas apstrādes fabrikas. 1790. gados tika izbūvēts Eštonas kanāls akmeņogļu transportēšanai no vietējām raktuvēm uz Mančestru. 1786. gadā tika dibināta pirmās dzelzs lietuves — vienas no pirmajām Anglijas ziemeļrietumos. 1835. gadā Eštonai piešķīra municipālā boro statusu ar nosaukumu Ashton-under-Lyne. 1845. gadā caur Eštonu tika uzbūvēta Mančestras—Šefīldas dzelzceļa līnija. Tekstilrūpniecības uzplaukums turpinājās līdz 1920. gadiem, bet 1930. gados lielākā daļa fabriku tika slēgtas.

1917. gada 13. jūnijā notika sprādziens Eštonas munīcijas rūpnīcā, kā rezultātā gāja bojā 41 cilvēks un tika nopostīta pilsētas rietumu daļa.Ashton Munitions Explosion by John Billings and David Copland. ISBN 0-904506-17-7

 Atsauces 

 Ārējās saites 

Kategorija:Anglijas pilsētas
Kategorija:Lielā Mančestra